— 228 — 



lesdictz seremens quant il seroit en son palaix archiépiscopal. 

 A quoy a esté respondu par ledict seigneur très révérend 

 archevesque qu'il remercioit à la cité, tant en général que 

 particulier, l'honneur que luy estoit faict, avec ouffre de 

 toute amytié, faveur et bonne intelligence ; et quant ausdictz 

 seremens, il estoit bien prest les faire et prester comme ses 

 prédécesseurs, moyennant que, de la part de la cité, luy fût 

 aussi faict et preste le serement accoustumé. A quoy mes- 

 dictz sieurs les gouverneurs ont déclaré estre aussi prestz de 

 satisfaire en temps deu, à sçavoir quant ledict seigneur très 

 révérend aura faict les seremens tant audict lieu comme au 

 palaix archiépiscopal. Sur quoy, ledict seigneur très révé- 

 rend a preste lesdictz seremens comme ses prédécesseurs, 

 mettant la main sur le sainct canon, tenu par trois chaplains 

 de l'église Sainct-Pierre, comme le tout est plus amplement 

 contenu en l'instrument sur ce faict. Puis ledict seigneur est 

 entré en la cité, marchans devant luy tout le peuple en pro- 

 cession : par lesquelx il a esté conduict jusque en l'église 

 Sainct-Jehan-Evangéliste. 



Tost après, dois ladicte église, ledict seigneur très révérend, 

 en habit pontifical, a esté conduict en la grant sale du palaix 

 archiépiscopal, où estoient mesdictz sieurs les gouverneurs 

 cy devant nommez, hormis monsieur Recy, lesquelx ont re- 

 quis ledict seigneur archevesque de répéter les seremens par 

 luy faictz à ladicte porte de Baptan, selon l'ancienne cous- 

 tuine : ce qu'a faict ledict seigneur très révérend. Et après 

 successivement lesdictz sieurs gouverneurs, ou nom de la cité, 

 ont aussi faict le serement audict seigneur très révérend ar- 

 chevesque, selon et en la forme et manière contenue en l'in- 

 strument sur ce rédigé par escript. 



thomagensis), en raison de ce que l'archevêque Jean de la Roche- 

 Taillée, qui y était intervenu, avait été archevêque de Rouen et en avait 

 retenu le surnom. 



